আজ সকালে শেরপুরের অতিরিক্ত পুলিশ সুপার (সদর সার্কেল) আমিনুল ইসলাম তার কার্যালয়ে আয়োজিত এক প্রেস ব্রিফিংয়ে সাংবাদিকদের জানান, গোপন সংবাদের ভিত্তিতে শনিবার রাত ৯টার দিকে সদর থানার ভারপ্রাপ্ত কর্মকর্তা নজরুল ইসলাম ও এসআই রবিউল ইসলামের নেতৃত্বে একটি আভিযানিক দল সদর উপজেলার গাজীরখামার এলাকায় মাদক উদ্ধারে অভিযান চালায়। ওইসময় ওই এলাকার গ্রামীণ ব্যাংক সংলগ্ন একটি ভাঙারির গোডাউন থেকে ৭০ কেজি গাঁজা উদ্ধার করে পুলিশ। ওই ঘটনায় জড়িত থাকার অভিযোগে কামাল হোসেনকে গ্রেপ্তার করে পুলিশ। উদ্ধারকৃত গাঁজার আনুমানিক মূল্য প্রায় সাড়ে ৩ লাখ টাকা।